hotchpotch/miracl-hf-unified huggingface dataset:
C. Douglas Dillon
Clarence Douglas Dillon (21. elokuuta 1909 Geneve, Sveitsi – 10. tammikuuta 2003 New York) oli yhdysvaltalainen republikaanipoliitikko ja diplomaatti. Hän toimi puoluekannastaan huolimatta maan valtiovarainministerinä demokraattipresidenttien John F. Kennedy ja Lyndon B. Johnson presidenttikausilla 1960-luvulla.
Sveitsissä syntynyt Dillon sai jo nuorena perusteellisen koulutuksen finanssikysymyksissä, etenkin Yhdysvaltojen ja Euroopan välisistä talousasioissa. Toisen maailmansodan aikana hän palveli laivastossa. Sodan jälkeen presidentti Harry S. Truman käytti häntä neuvonantajanaan. Vuonna 1953 Dillon nimitettiin suurlähettilääksi Pariisiin ja vuonna 1958 ulkoministeriön alivaltiosihteeriksi ("undersecretary") talouskysymyksissä. Vuosina 1961–1965 hän toimi valtiovarainministerinä, koska Kennedy katsoi ettei Dillon ollut osallistunut republikaanina puoluepoliittiseen toimintaan.
C. Douglas Dillon oli varakkaan investointipankkiirin Clarence Dillonin poika ja mukana myös perheyrityksessä Dillon, Read & Co. Perheen sukujuuret juontavat Puolaan, josta isoisä Samuel Lapowski lähti köyhyyttä pakoon Amerikkaan. Clarence-isä otti sukunimekseen Dillon, joka oli hänen isoäitinsä tyttönimi ja edusti skottilaista aatelissukua.
C. Douglas Dillon toimi myös Metropolitan Museum of Art -taidemuseon johdossa. Hän oli naimisissa vuosina 1931–1982 Phyllis Chess Ellsworthin kanssa, ja he saivat kaksi tytärtä. Leskeksi jäätyään Dillon avioitui 1983 Susan Sagen kanssa.
Shraddha Kapoor
Shraddha Kapoor (s. 3. maaliskuuta 1989 Mumbai, Maharashtra) on intialainen näyttelijä, joka työskentelee hindinkielisissä elokuvissa. Hän aloitti uransa sivuroolilla ryöstöelokuvassa "Teen Patti" (2010), ja näytteli ensimmäistä päärooliaan draamakomediassa "Luv Ka The End" (2011). Hän teki läpimurtonsa ja sai parhaan naispääosan Filmfare Awards -ehdokkuuden roolistaan menestyneessä romanttisessa draamassa "Aashiqui 2" (2013). Myöhemmin hän näytteli kriitikoiden ylistämässä draamassa "Haider" (2014), sekä hänen menestyneimpiin elokuviinsa kuuluvissa trillerissä "Ek Villain" (2014) ja tanssielokuvassa "ABCD 2" (2015).
Kapoor on etniseltä taustaltaan isänsä puolelta punjabi ja äitinsä puolelta marathi. Kapoorin perheestä hänen vanhempansa Shakti Kapoor ja Shivangi Kapoor (o.s. Kolhapure), vanhempi veljensä Siddhanth Kapoor sekä tätinsä Padmini Kolhapure ja Tejaswini Kolhapure ovat näytelleet hindinkielisissä elokuvissa. Kapoor kävi koulunsa Jamnabai Narsee Schoolissa ja American School of Bombayssa. Hän aloitti opinnot Bostonin yliopistossa, mutta jätti ne kesken näyttelijän uran vuoksi.
Siniukonkorento
Siniukonkorento ("Aeshna juncea") on ukonkorentoihin kuuluva sudenkorento, jota elää lähes koko Euraasiassa.
Siniukonkorento on ulkonäöltään erityisesti suo-, iso- ja rannikkoukonkorennon kaltainen. Eniten näistä siniukonkorento muistuttaa suoukonkorentoa ja vähiten rannikkoukonkorentoa. Lajeja ei välttämättä erota selkeästi yksittäisen tuntomerkin perusteella.
Korennon tumman keskiruumiin sivuilla on kaksi vaaleaa viivaa. Viivojen yhteenlaskettu leveys on tavallisesti niiden välisen alueen leveyttä pienempi. Useimmiten viivoista etummainen kapenee ylöspäin. Lajin päässä silmien taustapuolella on yleensä pienet keltaiset pilkut. Suoukonkorennolla ei ole näitä pilkkuja. Koiraalla on pieni ja teräväreunainen vaalea kuviointi takaruumiin kolmannessa jaokkeessa lähellä keskiruumista. Lajin naaras eroaa lähisukuisista lajeista myös perälisäkkeidensä perusteella. Ne ovat päältä katsoen kapeammat ja sivulta katsoen leveämmät kuin suoukonkorennon vastaavat.
Lajilla on 48–59 mm pitkä takaruumis, ja takasiipi on 41–50 mm pitkä. Koko erottaa lajin suurikokoisemmista iso- ja rannikkoukonkorennosta.
Suomessa siniukonkorennon aikuisia yksilöitä tavataan kesäkuun puolivälistä lokakuun puoliväliin. Päälentoaika on heinäkuun alkupuolelta syyskuun alkuun.
Lajin yksilöillä on tapana saalistaa myöhäänkin iltaisin.
Siniukonkorentoa elää laajalla alueella holarktisella alueella. Levinneisyysalue ulottuu Britanniasta Pohjois-Amerikkaan, jossa elää erillinen alalaji. Laji on Pohjois-Euroopassa, Siperiassa ja Pohjois-Amerikassa yleinen ja laajalle levinnyt. Keski- ja Etelä-Euroopassa se on harvinaisempi ja elää lähinnä vuoristoissa. Siniukonkorentoa tavataan hyvin yleisenä koko Suomessa.
Laji elää miltei minkälaisissa vesistöissä hyvänsä. Suomessa tavallisimpia elinympäristöjä ovat järvenlahdet ja suolammet, joilla on paljon kasvillisuutta.
Augustus John
Augustus Edwin John (4. tammikuuta 1878 – 31. lokakuuta 1961) oli walesilainen taidemaalari ja graafikko. Hän matkusteli Ranskassa, Hollannissa ja Belgiassa ja sai vaikutteita Rembrandtilta, El Grecolta ja postimpressionisteilta sekä Rubensilta. Johnista tuli arvostettu muotokuvamaalari. Hän maalasi 1920-luvulla muotokuvia aikansa kuuluisuuksista, kuten George Bernard Shaw’sta ja T. E. Lawrencesta.
Johnilla oli värikäs persoonallisuus ja boheemi elämäntyyli. Hän ihaili romanikulttuuria ja vietti aikaansa kierrellen romanien mukana Walesissa, Irlannissa ja Dorsetissa.
Kansanrintama (Ukraina)
Kansanrintama () on ukrainalainen puolue, jonka Arseni Jatsenjuk ja Oleksandr Turtšynov perustivat 31. maaliskuuta 2014. Puolue nousi 82 edustajallaan Ukrainan toiseksi suurimmaksi puolueeksi Ukrainan parlamenttivaaleissa 2014. Puolueesta oli tulossa keskeinen hallituspuolue ja sen puheenjohtaja Arseni Jatsenjukista maan pääministeri.
Ukrainan lokakuun 2014 ylimääräisissä parlamenttivaaleissa Kansanrintama-puolue ja Petro Porošenkon blokki saivat eniten ääniä. Valtakunnallisella listallaan Kansanrintama sai suurimman ääniosuuden (22,14 % annetuista äänistä) ja enemmän kansanedustajia (64 edustajaa) kuin ääniosuudessa niukasti toiseksi jäänyt Petro Porošenkon blokki (21,82 % annetuista äänistä ja 63 edustajaa valtakunnalliselta listalta). Vaalipiireihin keskittynyt Porošenkon blokki keräsi kuitenkin vaalipiireistä huomattavasti enemmän kansanedustajia (Kansanrintama 18, Porošenkon blokki 69 kpl). Näin Kansanrintama jäi syksyllä 2014 valitun parlamentin toiseksi suurimmaksi puolueeksi yhteensä 82 kansanedustajallaan.
Scott Dixon
Scott Ronald Dixon (s. 22. heinäkuuta 1980 Brisbane, Australia) on uusiseelantilainen kilpa-autoilija. Hän on ajanut vuodesta 2002 lähtien IndyCar-sarjassa Chip Ganassi Racing -tallissa, ja on sarjan viisinkertainen mestari vuosilta 2003, 2008, 2013, 2015 ja 2018.
Legendaarisen Indy 500 -kilpailun Dixon on voittanut kerran, vuonna 2008. Daytonan 24 tunnin ajon Dixon on voittanut osana Ganassin tallia kahdesti, vuosina 2006 ja 2008.
Dixon testasi Williams-tallin F1-autoa kolmen päivän ajan vuonna 2004.
Dixon on valittu kahdesti Uuden-Seelannin vuoden urheilijaksi, IndyCar-mestaruusvuosina 2008 ja 2013.
KK Pieno žvaigždės
Krepšinio klubas Pieno žvaigždės on liettualainen koripalloseura Pasvalysista. Se on pelannut Liettuan pääsarja LKL:ssä ja Baltian liigassa.
Alex Tagliani
Alexandre "Alex" Tagliani (s. 18. lokakuuta 1973 Lachaie, Quebec) on kanadalainen kilpa-autoilija.
Tagliani on vuodesta 2000 lähtien ajanut IndyCar-sarjassa ja sen edeltäjässä ChampCar-sarjassa. ChampCarissa hän on voittanut yhden kilpailun kaudella 2004.
Kaudella 2001 Saksan osakilpailussa Lausitzringillä Tagliani törmäsi täydellä vauhdilla radalla poikittain olleeseen Alex Zanardin autoon. Onnettomuuden seurauksena Zanardin molemmat jalat jouduttiin amputoimaan.
IndyCarin lisäksi Tagliani on kilpaillut myös NASCARin alemmissa luokissa, sekä muutaman kilpailun ajan V8 Supercars -sarjassa Australiassa.
Tunnustus – kauneimmat balladit 1971–78
Tunnustus – kauneimmat balladit 1971–78 on Jukka Kuoppamäen huhtikuussa 2013 julkaistu kokoelma-albumi. Se sisältää viisitoista levytystä 1970-luvulta sekä yhden uuden kappaleen, ”Tunnustus”. Se nousi Radio Suomen soittolistan kärkeen.
Cyrus S. Eaton
Cyrus Stephen Eaton (27. joulukuuta 1883 – 9. toukokuuta 1979) oli kanadalaissyntyinen yhdysvaltalainen investointipankkiiri, teollisuusmies ja lahjoittaja, jonka ura kattoi seitsemän vuosikymmentä. Hän oli kylmän sodan äänekäs kriitikko ja yksi kansainvälisen Pugwash-liikkeen rahoittajista ja organisoijista. Liikkeen ensimmäiset rauhankonferenssit järjestettiin hänen kotikylässään Pugwashissa Kanadan Nova Scotian provinssissa.
Eatonin isä oli maanviljelijä, joka piti Pugwashissa myös kauppaa ja postikonttoria. Eaton lähti opiskelemaan Ontarion provinssin Woodstockiin ja jatkoi sitten baptistien ylläpitämässä McMaster Universityssä Torontossa, jossa hän opiskeli filosofiaa ja taloustiedettä. Hän suoritti bachelor-tutkinnon vuonna 1905.
Valmistuttuaan Eaton muutti Yhdysvaltojen puolelle Ohion Clevelandiin, jossa sai töitä John D. Rockefellerin omistamasta East Ohio -kaasuyhtiöstä. Parin vuoden jälkeen hän perusti oman kaasuyhtiön Kanadan Manitobaan newyorkilaisten sijoittajien tuella, mutta hanke kariutui pian rahoitusongelmiin. Manitoban viranomaiset halusivat kuitenkin jatkaa jo alkanutta liiketoimintaa, ja Eaton perusti uuden yhtiön, Canada Gas & Electric Corporadionin, josta tuli vuonna 1913 Continental Gas & Electric Corp.
Eaton asettui taas Clevelandiin 1913 ja alkoi harjoittaa monenlaista yritystoimintaa. Hän meni osakkaaksi Otis & Co. -pankkiin 1916 ja perusti 1926 sijoitusyhtiön Continental Shares, Inc. Seuraavana vuonna syntyi Republic Steel, josta tuli Yhdysvaltojen kolmanneksi suurin teräsyhtiö. Hänen monimutkaisesti organisoitu yritysryhmänsä oli hyvin velkavetoinen, ja 1930-luvun lamassa Eaton menetti valtaosan omaisuudestaan.
1940–1950-luvuilla Eaton alkoi taas menestyä liikemiehenä ja eteni Chesapeake and Ohio -rautatieyhtiön ja West Kentucky Coal -yhtiöiden hallitusten puheenjohtajaksi.
Vuonna 1920 Eaton perusti Clevelandin taidemuseon. Vuonna 1955 hän innostui Bertrand Russellin ja Albert Einsteinin rauhanmanifestista, jonka allekirjoittajina oli yksitoista johtavaa tieteilijää ja älymystön edustajaa. Eaton tarjoutui järjestämään manifestin pohjalta kansainvälisen rauhankonferenssin kotikylässään Kanadan Pugwashissa heinäkuussa 1957.
Eaton teki lahjoituksia Nova Scotian provinssin koulutuksen kehittämiseksi, suurimpana edunsaajana Acadia-yliopisto, sekä villieläinten suojelualueen perustamiseki provinssin Aspotoganin niemimaalle. Hänen muita avustuskohteitaan olivat McMaster University, NNKY-järjestö, Clevelandin luonnontieteellinen museo ja Case Western Reserve University.
Eatonin 1950-luvun rauhanpyrkimykset palkittiin neuvostoliittolaisella Leninin rauhanpalkinnolla. Pugwash-liike palkittiin vuonna 1995 Nobelin rauhanpalkinnolla.
Eaton avioitui 1907 Margaret Housen ja 1957 Anne Kinder Jonesin kanssa. Hän sai seitsemän lasta.
Phil Brown (alppihiihtäjä)
Phil Brown (s. 9. marraskuuta 1991) on kanadalainen alppihiihtäjä, joka edustaa Craigleith Ski Clubia.
Vuoden 2011 nuorten MM-kilpailuissa Crans-Montanassa Brown saavutti pronssia alppiyhdistetyssä. Schladmingin MM-kilpailuissa 2013 Brown sijoittui suurpujottelussa 35:nneksi. Sotšin olympialaisissa 2014 Brown sijoittui pujottelussa 20:nneksi ja suurpujottelussa 29:nneksi. Vailin / Beaver Creekin MM-kilpailuissa 2015 Brown saavutti hopeaa joukkuekilpailussa.
Brown kilpaili maailmancupissa ensimmäisen kerran Adelbodenin suurpujottelussa tammikuussa 2012. Maailmancupin pisteille hän pääsi ensimmäisen kerran Kranjska Goran suurpujottelussa maaliskuussa 2014 oltuaan 24:s. Parhaimmillaan hän on sijoittunut maailmancupissa 21:nneksi Söldenin suurpujottelussa lokakuussa 2014.
Ryan Stanton
Ryan Stanton (s. 20. heinäkuuta 1989) on kanadalainen jääkiekkoilija, joka pelaa NHL-seura Vancouver Canucksissa.
Ennen ammattilaistasolle siirtymistä Stanton pelasi juniorikiekkoa WHL-joukkue Moose Jaw Warriorsissa. Hän debytoi WHL:ssä Brandon Wheat Kingsiä vastaan 8. maaliskuuta 2006 16-vuotiaana. 11. joulukuuta 2009 Stantonille kirjattiin neljä maalisyöttöä, kun hänen joukkueensa voitti Edmonton Oil Kingsin peräti lukemin 11–2. Hän voitti Moose Jaw Warriorsin puolustajien pistepörssin 40 pisteellään.
12. maaliskuuta 2010 Chicago Blackhawks teki varaamattoman vapaan agentin Stantonin kanssa kolmen vuoden tulokassopimuksen. Stanton pelasi Blackhawksin AHL:ssä pelaavassa farmijoukkue Rockford IceHogsissa. IceHogsissa hän teki debyyttinsä 6. maaliskuuta 2012 Houston Aerosia vastaan. IceHogs voitti ottelun 3–1. Ensimmäinen piste AHL:ssä syntyi 10. maaliskuuta San Antonio Rampagea vastaan 4–2 -tappioon päättyneessä ottelussa. Ammattilaisuran ensimmäinen maali syntyi IceHogsin hävitessä 4–3 Chicago Wolvesille 23. helmikuuta 2011.
Kaudella 2010–2011 Stanton nimettiin IceHogsin eniten kehittyneeksi pelaajaksi. NHL-debyytti tapahtui seuraavalla kaudella 2012–2013 27. huhtikuuta 2013. Blackhawks voitti kaudella Stanley Cupin, mutta Stantonin pelattua vain yhden ottelun hänen nimeään ei kaiverrettu pokaaliin.
Blackhawks asetti Stantonin waiver -listalle ennen kauden 2013–2014 alkua, josta Vancouver Canucks hänet poimi 30. syyskuuta 2013. Stanton teki ensimmäisen NHL-maalinsa 17. lokakuuta 2013 Buffalo Sabresia vastaan.
Erling Kaas
Erling Kaas (19. elokuuta 1915 Oslo – 17. kesäkuuta 1996 Kööpenhamina) oli norjalainen yleisurheilija.
Hän osallistui olympialaisiin kahdesti, vuosina 1948 ja 1952 seiväshypyssä. Hän edusti klubi IK Tjalve Oslo.
Kaas oli kahdeksankertainen Norjan mestari seiväshypyssä (1939, 1946–1952) ja pronssimitalisti vuosilta 1937–1938. Hän oli Norjan ennätysmies seiväshypyssä vuosina 1939–1960.
Hän oli naimisissa tanskalaisen Birthen kanssa.
Rinnat Safin
Rinnat Ibragimovitš Safin (, 29. elokuuta 1940 Tatarstanin ASNT – 22. lokakuuta 2014) oli Neuvostoliittoa edustanut ampumahiihtäjä, olympiavoittaja ja maailmanmestari.
Safin voitti olympiakultaa Neuvostoliiton viestijoukkueessa Sapporossa 1972. Hän voitti viestissä lisäksi neljä maailmanmestaruutta ja yhden MM-hopean. Henkilökohtaisesta kilpailusta hän saavutti yhden MM-mitalin, hopean Zakopanesta 1969.
Safin kuoli vuonna 2014, 74-vuotiaana.
Nick Holden
Nick Holden (s. 15. toukokuuta 1987) on kanadalainen jääkiekkoilija, joka pelaa NHL-seura Vegas Golden Knightsissa.
Holden pelasi juniorikiekkoa WHL-joukkue Chilliwack Bruinsissa sekä AJHL-joukkueissa Camrose Kodiaks ja Sherwood Park Crusaders.
Holden teki sopimuksen Columbus Blue Jacketsin kanssa varaamattomana pelaajana. Hän pelasi kaksi kautta AHL-joukkue Syracuse Crunchissa. NHL:ssä Holden debytoi Blue Jacketsissa kaudella 2010–2011, kun joukkue voitti 21. lokakuuta 2010 Anaheim Ducksin lukemin 3–1.
NHL:n työsulkukaudella 2012–2013 Holden pelasi Blue Jacketsissa kaksi peliä, mutta oli lopun kaudesta AHL-yhteistyöseura Springfield Falconsissa. Hän teki 73 Falconsissa pelaamassaan ottelussa yhdeksän maalia ja 39 pistettä.
5. heinäkuuta 2013 Holden lähti Blue Jacketsin organisaatiosta kahden vuoden sopimuksella Colorado Avalancheen. Ensimmäisen Coloradossa pelaamansa harjoitusleirin jälkeen Holden onnistui yllättäen lunastamaan itselleen paikan Avalanchen NHL-kokoonpanossa. Holden oli sivussa kauden 11 ensimmäisestä ottelusta ennen kuin teki debyyttinsä Avalanchessa joukkueen voittaessa Dallas Starsin jatkoajalla lukemin 3–2 2. marraskuuta 2013. Ensimmäisen NHL-maalinsa Holden teki Washington Capitalsia vastaan 10. marraskuuta 2013. Kyseessä oli Coloradon voittomaali 4–1-voittoon päättyneessä ottelussa. Holden onnistui vakiinnuttamaan paikkansa Avalanchen siniviivalla ja 18. tammikuuta pelatussa pelissä Nashville Predatorsia vastaan hän teki uransa piste-ennätyksen tehden kaksi maalia ja syöttäen yhden. Hän myös taklasi yhdeksän kertaa, mikä on joukkueen kaikkien aikojen ennätys. Edellisen kerran kolmeen pisteeseen ja yhdeksään taklaukseen oli pystynyt vuonna 2001 Atlanta Thrashersin Jiří Šlégr. Holden sijoittui Avalanchen toiseksi parhaaksi puolustajaksi viimeistellessään kymmenen maalia vain 54 pelissä. Pudotuspeleissä hän teki kolme maalia ja syötti yhden Avalanchen tiputtua ensimmäisellä kierroksella.
Holden teki Avalanchen kanssa kolmen vuoden mittaisen jatkosopimuksen 1. heinäkuuta 2014. 25. kesäkuuta 2016 hän siirtyi New York Rangersiin, joka antoi Avalanchelle vaihdossa neljännen kierroksen varausvuoron .
Holden siirtyi Rangersista 20. helmikuuta 2018 Boston Bruinsiin, joka antoi Rangersille vaihdossa puolustaja Rob O'Garan sekä kolmannen kierroksen varausvuoron .
Rudolf Schmid (ohjaskelkkailija)
Rudolf Schmid (21. maaliskuuta 1951 Liezen – 21. lokakuuta 2014 Oberwart) oli itävaltalainen ohjaskelkkailija ja olympiamitalisti. Hänen isoveljensä Manfred Schmid on saman lajin olympiavoittaja.
Schmid voitti parikelkkailun olympiapronssia Innsbruckissa 1976 ja sijoittui yksinkelkkailussa yhdeksänneksi. Sapporon talviolympialaisissa 1972 Schmid sijoittui yksinkelkkailussa 16:nneksi ja parikelkkailussa yhdeksänneksi. Lisäksi hän voitti useita himmeämpiä mitaleita lajin maailman- ja euroopanmestaruuskilpailuissa.
Schmid kuoli pyöräilyonnettomuudessa Oberwartissa 21. lokakuuta 2014, 63-vuotiaana.
Jean-François Bérubé
Jean-François Bérubé (s. 13. heinäkuuta 1991) on kanadalainen jääkiekkoilija, joka pelaa AHL-joukkue Rockford IceHogsissa. Hän on Los Angeles Kingsin neljännen kierroksen varaus .
Ennen ammattilaisuransa alkua Bérubé pelasi QMJHL-joukkue Montreal Juniorsissa. Nykyään hän pelaa AHL-joukkue Manchester Monarchsin aloittavana maalivahtina. 24. toukokuuta 2011 Los Angeles Kings ja Bérubé solmivat kolmen vuoden tulokassopimuksen.
Vincent LoVerde
Vincent LoVerde (s. 14. huhtikuuta 1989) on yhdysvaltalainen jääkiekkoilija, joka pelaa AHL-joukkue Ontario Reignissa.
9. tammikuuta 2013 LoVerde lainattiin ECHL-joukkue Ontario Reignistä ylemmäs AHL:ssä pelaavaan yhteistyöseura Manchester Monarchsiin.
21. elokuuta 2013 LoVerde teki yhden vuoden AHL-sopimuksen Monarchsin kanssa kaudeksi 2013–2014. Hän teki 70 pelissä 20 pistettä.
16. toukokuuta 2014 LoVerde teki yksivuotisen sopimuksen Monarchsin NHL-yhteistyöseura Los Angeles Kingsin kanssa.
All Souls College
All Souls College on yksi Oxfordin yliopiston 38 collegesta. Se kouluttaa ainoastaan jatko-opiskelijoita.
Collegen perustivat 1430-luvulla Canterburyn arkkipiispa Henry Chichele ja kuningas Henrik VI.
Collegen pääsykoe tunnetaan maailman vaikeimpana. Yksi osa siitä on ollut tehtävä, jossa kirjoitetaan yhden arkin essee, jonka aiheena on yksi sana. Eri vuosina aiheina on ollut esimerkiksi Harha, Tyyli, Kaaos, Armo, Viattomuus ja Vesi. College luopui yhden sanan esseetehtävästä vuonna 2010. Pääsykokeessa on edelleen neljä kolmetuntista tehtävää, joista kaksi liittyy hakijan ilmoittamaan pääaineeseen, ja kaksi mittaa yleistietoa. Näiden kokeiden perusteella valitaan vuosittain kaksi jatko-opiskelijaa, jotka saavat seitsemäksi vuodeksi stipendin ja collegen jäsenyyden, joka antaa mahdollisuuden työskennellä yhdessä oman alansa huippujen kanssa.
Tähtisarja – 30 suosikkia (Jukka Kuoppamäki)
Tähtisarja – 30 suosikkia on Jukka Kuoppamäen elokuussa 2013 ilmestynyt kahden CD-levyn kokoelma-albumi. Se kuuluu Warner Music Finlandin Tähtisarja – 30 suosikkia -sarjaan.
We Want More (kokoelma)
We Want More on samannimisen televisiosarjan pohjalta 7. marraskuuta 2014 julkaistu kokoelmalevy.
Walldorf (Baden)
Walldorf on kaupunki Lounais-Saksassa, Baden-Württembergin osavaltiossa. Walldorf tunnetaan erityisesti ohjelmistovalmistaja SAP:n pääkonttorista.
Walldorf sijaitsee Rhein-Neckar-Kreisin piirikunnassa, 14 km Heidelbergistä etelään ja 30 km Mannheimista kaakkoon. Walldorfin naapurikunnat ovat Wiesloch, Sandhausen, Leimen, Nußloch, St. Leon-Rot ja Reilingen. Hockenheimringin moottoriurheilurata sijaitsee 10 kilometrin päässä Walldorfista.
Walldorf mainittiin ensimmäisen kerran 20. lokakuuta 770 Lorschin luostarin asiakirjoissa nimellä "Waltdorf". Arkeologisten löytöjen perusteella paikalla on asuttu paljon sitä aiemminkin.
Walldorf kuului Kurpfalziin, mutta siirtyi 1803 osaksi Badenia. Erityisesti Mannheimin ja Karlsruhen yhdistävän Rheintalbahn-rautatien rakentaminen 1843 auttoi Walldorfia taloudellisessa kasvussa. Vuonna 1901 Walldorf sai kaupunkioikeudet.
1950-luvulla aloitettiin 85 hehtaarin teollisuusalueen rakentaminen. Vuoteen 1969 mennessä siellä oli sijainnut jo noin 70 yritystä. Vuonna 1977 myös SAP muutti pääkonttorinsa sinne.
Vielä 1800-luvun lopulla Walldorfin talous perustui maatalouteen, kuten tupakan, humalan ja parsan viljelyyn. Nykyään Walldorf on yksi Saksan vauraimmista kaupungeista, ja siellä on työpaikkoja jopa enemmän kuin asukkaita, noin 18 500. Suurin työllistäjä on SAP, mutta myös painokoneyritys Heidelberger Druckmaschinen työllistää paljon ihmisiä.
Walldorfista on kotoisin John Jacob Astor (1754–1833), joka muutti nuorena Yhdysvaltoihin ja rikastui pääasiassa kiinteistöillä ja turkiskaupalla. Hän oli aikoinaan Yhdysvaltojen rikkain mies. Walldorfin ja John Jacob Astorin mukaan on nimetty myös New Yorkissa sijaitseva Waldorf-Astoria Hotel.
SSBS S-3
"Tämä artikkeli kertoo ranskalaisesta keskimatkan strategisesta ydinohjuksesta. Amerikkalaisesta sotilaslentokoneesta, Lockheed S-3:sta on oma artikkeli."
SSBS S-3 (ransk. "Sol-Sol Balistique Stratégique") on ranskalainen keskimatkan ohjus, joka laukaistiin siilosta. Se saapui vuonna 1980 korvaamaan vanhentuvaa, 1960-luvulla käyttöön tullutta SSBS S-2 ohjustyyppiä, S-2:n tuhovoima oli 120 kilotonnia. Tämän strategisen ohjusaseen kehitystyöt aloitettiin vuonna 1973. S-3:n kantama on noin 3 500 km, ja sen lämpöydinkärjen voimakkuus oli 1 - 1,2 megatonnia. Uuden ydinasesopimuksen myötä, Ranska joutui purkamaan nämä aseet vuodesta 1996 lukien. Ohjuksen suuntaus toimi inertiasuunnistuksella ja se oli kaksivaiheinen sekä kiinteätä ajoainetta käyttävä. Laukaisumassa oli 25 800 kg. Ohjuksen läpimitta oli 1,5 metriä (150 cm) ja pituus 13,7 metriä. SSBS S-3 -ohjustyypin valmistaja on Aérospatiale.
Tämän asetyypin korvasivat pitkän kantaman strategiset MIRV-monikärkiohjukset. Ne voidaan laukaista ydinsukellusveneistä, joita Ranskan laivastolla on 4 kpl. M-45 & M-51 ohjustyypit lienevät käytössä aina 2040-vuosikymmenelle saakka. Niissä yksi ohjus sisältää 6x 150 kT tehoista ydinkärkeä. Ohjuksia on 16 kpl aina yhtä venettä kohden.
Turtles-mutanttikilpikonnat (3. tuotantokausi)
Teini-ikäisten mutanttininjakilpikonnien 3.kauden jaksokuvaukset.
Grand Rapids Drive
Grand Rapids Drive on koripalloseura Michiganin Walkerista. Se pelaa D-liigassa ja toimii NBA-seura Detroit Pistonsin farmijoukkueena.
Canton Charge
Canton Charge on koripalloseura Ohion Cantonista. Se pelaa D-liigassa ja toimii NBA-seura Cleveland Cavaliersin farmijoukkueena.
Austin Spurs
Austin Spurs on koripalloseura Texasin Cedar Parkista. Se pelaa D-liigassa ja toimii NBA-seura San Antonio Spursin farmijoukkueena.
Spurs varasi vuoden 2014 varaustilaisuudessa yhdysvaltalais-suomalaisen Erik Murphyn.
Viron kansallinen sinfoniaorkesteri
Viron kansallinen sinfoniaorkesteri (, "ERSO") on Virossa toimiva vuonna 1926 perustettu sinfoniaorkesteri. Vuonna 2010 sen pääkapellimestariksi ja taiteelliseksi johtajaksi tuli Neeme Järvi. Aiempiin kapellimestareihin on lukeutunut Arvo Volmer. Orkesteri on levytyksillään saanut lukuisia palkintoja, kuten Grammyn vuonna 2004 Sibeliuksen kantaattien levytyksestä, joka julkaistiin Virgin Classics -levymerkillä ja jolla kapellimestarina toimi Paavo Järvi. Orkesteri sai Grammy-ehdokkuuden myös Frank Martinin "Golgotha"-oratorion levytyksestä Harmonia Mundilla. Orkesteri on levyttänyt myös monille muille levymerkeille; levytysten joukkoon kuuluu muun muassa Arvo Pärtin, Erkki-Sven Tüürin ja Eduard Tubinin teosten levytyksiä.
Viron kansallinen sinfoniaorkesteri on kiertänyt esiintymässä eri puolilla Eurooppaa, entisen Neuvostoliiton aluetta ja Yhdysvalloissa. Sen ohjelmisto ulottuu barokkimusiikista sen kantaesittämiin nykyteoksiin; orkesteri on esittänyt usein ensimmäisenä sellaisten virolaissäveltäjien kuin Pärtin, Tüürin, Tubinin, Eino Tambergin, Jaan Räätsin, Lepo Sumeran, Tõnu Kõrvitsin ja Helena Tulven teoksia. Festivaaleja, joilla orkesteri on esiintynyt, ovat olleet muiden muassa Tukholman Östersjöfestivalen ja Münchenin Europamusicale.
Matkamiehen virsi
Matkamiehen virsi on Jukka Kuoppamäen syyskuussa 2013 julkaistu gospel-tyylinen albumi. Se on sisällöltään sama levy kuin kuukautta myöhemmin ilmestynyt "Joutukaa sielut" sillä erolla, että kyseessä on akustinen demo. Fanit olivat jo pitkään toivoneet Kuoppamäeltä akustista, trubaduurihenkistä albumia, kuullakseen kappaleet niin kuin Kuoppamäki esittää ne kirkkokonserteissaan.
Levy sisältää Kuoppamäen sävellyksiä Katekismuksen, Uuden testamentin ja virsikirjan teksteihin. Nimikappale ”Matkamiehen virsi” on omistettu Kuoppamäen pikkuveljelle, Mikko Kuoppamäelle. Päätösraita ”Feeniks” on syntynyt antamaan suomalaisille uskoa tulevaan yli kovien aikojen.
Albumin julkaisi Unja Gospel -yhtiö, joka on Unja Recordsin gospel-musiikkiin keskittynyt levymerkki.
Dolbadarnin linna
Dolbadarn on keskiaikainen linna Walesin pohjoisosassa lähellä Snowdonia. Mitä luultavimmin sen rakennutti 1200-luvun alkupuolella suurinta osaa Walesista hallinnut Llywelyn Suuri. Llyn Peris -järven rannalla kohoavan kallioisen mäen laella seisova linna vartioi Eryrin vuoristoalueen läpäisevää Llanberisin solaa.
Llywelyn Suuren pojanpoika Llywelyn ap Gruffudd vangitsi isoveljensä Owainin vuonna 1255 keskinäisen valtataistelun seurauksena, ja perimätiedon mukaan tämä vietti vankeusvuotensa juuri Dolbadarnissa, kunnes pääsi vapaaksi vuonna 1277 Llywelynin kärsittyä ensimmäisen tappionsa Englannin Edvard I:tä vastaan. Llywelynin kuoltua muutamaa vuotta myöhemmin hänen toinen veljensä Dafydd yritti vielä jatkaa vastarintaa Dolbadarnista käsin, mutta vuonna 1283 englantilaiset vangitsivat ja teloittivat hänet. Edward I säilytti Dolbadarnin käytössä ja sitä kunnostettiin vielä 1303–1304, mutta sotahistoriallista merkitystä sillä ei enää ollut.
J. M. W. Turner on ikuistanut Dolbadarnin erääseen maalaukseensa, jonka etualalla Owain ap Gruffuddia talutetaan kohti vankeuttaan.
Thom Thesleff
Thom William Thesleff (9. lokakuuta 1895 Viipuri – 27. joulukuuta 1961 Vaasa) oli suomalainen arkkitehti.
Thesleffin vanhemmat olivat Viipurin kaupunginlääkäri Teodor Thesleff ja äiti Alice Helena Emilia Hackman. Hänen äidin puoleinen isoisänsä oli Hackmanin pääjohtaja, kauppaneuvos Wilhelm Hackman ja isän puolelta hän kuului Saksasta tulleeseen Thesleffin sukuun. Suomen kenraalikuvernöörinä toiminut Alexander Amatus Thesleff oli Thom Thesleffin isoisän isä. Thesleffin puoliso vuodesta 1929 oli Kjerstin Sofia Fringren. Ylioppilaaksi hän tuli Viipurin ruotsinkielisestä lyseosta 1914. Thesleff osallistui Suomen sisällissotaan valkoisten joukoissa sekä myöhemmin talvisotaan. Hän valmistui arkkitehdiksi Teknillisestä korkeakoulusta vuonna 1921 ja työskenteli sen jälkeen Viipurissa Otto-Iivari Meurmanin ja Oiva Kallion toimistoissa. Vuodesta 1925 lähtien hän toimi muun muassa Oulussa lääninrakennuskonttorissa sekä eri valtion laitosten palveluksessa Helsingissä. Vuoden 1938 jälkeen Thesleff aloitti opettajana Vaasa teollisuuskoulussa, jossa hän työskenteli eläkeikäänsä saakka.
Thesleffin tunnetuin työ on Viipurissa Sorvalin hautausmaalla sijainnut Hackmanin suvun hautakappeli, jonka sisustuksen puukaiverrukset teki kuvanveistäjä Lauri Välke. Lisäksi hän suunnitteli muun muassa työläisasuntoja syntymäkaupunkiinsa.
Mathilda Hoffman
Mathilda Hoffman eli sisar Matilda (11. lokakuuta 1845 Pietari – 26. joulukuuta 1921 Viipuri) oli suomalainen diakonissa, joka tuli tunnetuksi ensimmäisenä Suomessa koulutettuna ja tehtäväänsä vihittynä diakonissana.
Hoffman syntyi Pietarissa, jossa hänen saksalaissyntyinen isänsä toimi ravintoloitsijana. Vuonna 1870 Hoffman otettiin vastaperustettuun Viipurin Diakonissalaitokseen sen ensimmäiseksi oppilaaksi. Hän oli aikaisemmin toiminut 1868 perustetun diakonissalaitoksen orpokodin taloudenhoitajana. Kahden vuoden opintojen jälkeen Hoffman vihittiin juhlallisin menoin diakonissaksi Viipurin Pietari–Paavalin kirkossa 1. syyskuuta 1872. Tapahtumalla oli suuri merkitys sekä suomalaisen sosiaalialan koulutuksen, että naisten itsenäistymiskehityksen kannalta.
Mathilda Hoffman teki koko elämäntyönsä Viipurin Diakonissalaitoksessa, jonka palveluksessa hän oli 52 vuoden ajan, huolehtien lähinnä laitoksen taloudenhoidosta. Viipurin saksalaiseen seurakuntaan kuulunut sisar Mathilda haudattiin Sorvalin hautausmaalle uudenvuodenaattona 1921.
Lambertin sarja
Lambertin sarja on sarja, joka on muotoa formula_1, missä formula_2. Tapauksessa, jossa formula_3 voidaan määritellä formula_4, missä formula_5 ja formula_6 on q-polygammafunktio.
Q-polygammafunktio
q-polygammafunktio on funktio, joka määritellään seuraavasti:formula_1, missä formula_2 on q-gammafunktio. Vaihtoehtoisesti q-polygammafunktio voidaan määritellä summalla 
formula_3.
Q-gammafunktio
q-gammafunktio voidaan määritellä rekursiivisesti seuraavasti: formula_1. Jos formula_2, niin q-gammafunktio yksinkertaistuu, koska se samaistuu normaaliin gammafunktioon eli 
formula_3. Tällöin myös edellä esitetty kaava yksinkertaisuu muotoon formula_4.
François Georges-Picot
François Marie Denis Georges-Picot (21. joulukuuta 1870 – 20. kesäkuuta 1951) oli ranskalainen diplomaatti. Hänet tunnetaan erityisesti ensimmäisen maailmansodan aikana Ranskan ja Iso-Britannian välillä solmitun Sykes–Picot-sopimuksen allekirjoittajana. 1916 Picot ja Mark Sykes neuvottelivat sopimuksen, jossa Ranska ja Iso-Britannia sopivat Osmanien valtakunnan alueiden jakamisesta Lähi-idässä sodan jälkeen. Sodan alussa hän toimi Ranskan konsulina Beirutissa.
Furutaka (1925)
Furutaka () oli keisarillisen Japanin laivaston vuonna 1926 palvelukseenotettu Furutaka-luokan raskas risteilijä. Alus upposi toisessa maailmansodassa 12. lokakuuta 1942.
Alus tilattiin Mitsubishin Nagasakin telakalta ja sen köli laskettiin 5. joulukuuta 1922. Alus laskettiin vesille 25. helmikuuta 1925 ja se otettiin palvelukseen 31. maaliskuuta 1926.
Palvelukseen otettaessa alus liitettiin 5. risteilijälaivueeseen, jossa se palveli reserviin siirtoonsa saakka 1. joulukuuta 1931. Alus palautettiin palvelukseen 6. risteilijälaivueeseen 15. marraskuuta 1933. Alus siirrettiin telakalle modernisoitavaksi 1. huhtikuuta 1937, mistä se palasi 30. huhtikuuta 1939 sijoitettuna reserviin.
Tyynenmeren sodan alettua alus palasi palvelukseen 6. risteilijälaivueeseen. Se osallistui laivueensa mukana Waken taisteluun 23. joulukuuta ennen paluutaan Trukille 10. tammikuuta 1942. Alus tuki Kaviengin ja Rabaulin maihinnousuja tammi–helmikuussa, kunnes se palasi Trukille huoltoon 10. helmikuuta. Huollon päätyttyä alus tuki Laen, Salamauan, Bukan, Bougainvillen, Shortlandsin ja Manuksen maihinnousuja, kunnes se palasi 10. huhtikuuta Trukille.
Toukokuussa olleen Korallimeren taistelun jälkeen alus lähti "Kakon" kanssa Kureen 31. toukokuuta, jonne ne saapuivat 5. kesäkuuta. "Furutaka" palasi Trukille 4. heinäkuuta. Salomoninsaarten hallinnasta käytyjen taisteluiden aikana alus kuului Rabauliin sijoitettuun 6. risteilijälaivueeseen. Savon saaren taistelun jälkeen ollessaan 10. elokuuta paluumatkalla Kaviengiin sisaralus "Kako" upposi sukellusveneen torpedoimana.
"Furutaka" tuhoutui 12. lokakuuta 1942 Cape Esperancen taistelussa Yhdysvaltain laivaston Task Force 64:n "USS Salt Lake Cityn" kanssa ja "USS Duncanin" torpedoimana. "Duncan" upposi saamiensa vaurioiden seurauksena seuraavana päivänä.
Kako (1925)
Kako () oli keisarillisen Japanin laivaston Furutaka-luokan raskas risteilijä toisessa maailmansodassa.
Alus tilattiin Kōbesta Kawasakin telakalta. Sen köli laskettiin 5. joulukuuta 1922, ja alus laskettiin vesille 10. huhtikuuta 1925. Alus otettiin palvelukseen 20. heinäkuuta 1926.
Yhdysvaltain laivaston sukellusvene "USS S-44" upotti torpedoimalla aluksen Savon saaren edustalla 10. elokuuta 1942.
Ngaju
Ngaju eli kapuas on austronesialainen kieli, jota puhutaan Indonesian Keski-Kalimantanin provinssissa Borneon saaren eteläosassa. Sitä puhui vuonna 2003 äidinkielenään ihmistä. Ngajua käytetään kaakkois-Borneon lingua francana.
Normet
Normet Group on kaivostoiminnassa ja tunnelinrakentamisessa tarvittavia laitteita valmistava yritysryhmä Iisalmessa.
Normet on erikoistunut kalliolouhinnassa käytettävien laitteiden ja kemikaalien kehittämiseen, valmistamiseen, myyntiin ja huoltoon. Yhtiön laitteita käytetään muun muassa kalliolujitusten robotisoiduissa ruiskubetonoinneissa, automatisoiduissa räjähdysaineiden panostuksissa ja maanalaisissa kuljetuksissa. Varaosahuollon ja palvelutoiminnan osuus konsernin liikevaihdosta on miltei kolmannes. Laitevalmistuksen osuus on noin puolet.
Normetilla on omat tytäryhtiöt 21 maassa. Vuonna 2011 Normet osti ruotsalaisen saman alan yrityksen Essverk Berg AB:n. Vuonna 2012 aloittivat uudet tytäryhtiöt Meksikossa, Norjassa ja Etelä-Afrikassa.
Normetin juuret juontavat vuoteen 1962, jolloin veljekset Jaakko ja Jussi Sarvela perustivat maatilalleen Peltosalmen Konepajan. Sen menestystuote oli New Yorkin kansainvälisillä patenttimessuilla palkittu traktorikuormain, joka valloitti yli puolet Suomen kuormainmarkkinoista. Muita konepajan alkuaikojen tuotteita olivat metsäkoneet, kuten juontovinssi ja Suomen ensimmäinen kolmiakselinen metsätraktori. Sarvelan veljekset saivat 1969 valtakunnallisen yrittäjäpalkinnon. Vuonna 1972 konepaja työllisti 180 henkilöä ja myytiin Orionille. Vuonna 1999 Orion myi Normetin Sitran Fenno Managementin hallinnoimalle pääomarahasto Fenno Programille.
Normetin pääomistajana on vuodesta 2005 ollut Aaro Cantell. Hänen tavoitteenaan on kaksinkertaistaa konsernin liikevaihto 2010-luvun loppuun mennessä.
Vuonna 2011 Normet Groupille myönnettiin Tasavallan Presidentin kansainvälistymispalkinto.
Kapuas
Kapuas () on joki, joka virtaa Kalimantanissa eli Borneon saaren Indonesialle kuuluvassa osassa. 1 143 kilometriä pitkä Kapuas on Indonesian pisin joki. Se saa alkunsa saaren keskiosan vuoristosta, virtaa länteen Länsi-Kalimantanin provinssin läpi ja laskee Etelä-Kiinan mereen. Kapuasjoki on suurimmalta osaltaan purjehduskelpoinen, ja se muodostaa tärkeän vesiväylän. Ennen mereen laskemistaan joki muodostaa suuren soisen suistoalueen. Suurin kaupunki joen varrella on Länsi-Kalimantanin pääkaupunki Pontianak.
Ma’anyan
Ma’anyan on austronesialainen kieli, jota puhutaan Indonesian Keski-Kalimantanin provinssissa Borneon saaren eteläosassa. Sitä puhui vuonna 2003 äidinkielenään ihmistä.
Ma’anyan luokitellaan baritokielten alaryhmään ja sen läheisimpiin sukulaiskieliin kuuluvat paku ja dusun. Se on myös sukua Madagaskarin pääkielelle malagassille.
Leo Normet
Leo Normet (17. syyskuuta 1922 Pärnu – 27. joulukuuta 1995 Tallinna) oli virolainen säveltäjä, musiikintutkija ja musiikkipedagogi. Viron musiikin "grand old maniksi" kutsuttu tunnetaan etenkin Edgar Arron kanssa tekemistään pienoisoopperoista "Rummu Jüri" ja "Tuled kodusadamas". Hänen tuotantoonsa kuuluu myös kamarimusiikkia ja oopperat "Valgus Koordis" (1955) ja "Pirnipuu" (1973). Hänen suosituimpia yksittäisiä laulujaan ovat ”Puhkuse veedame kõik Viljandis” pienoisoopperasta "Hermese kannul" sekä lastenlaulu ”Tere, päike!”.
Leo Normet opiskeli säveltämistä aluksi Eugen Kappin johdolla Jaroslavlissa toisen maailmansodan aikana. Vuonna 1950 Normet valmistui säveltäjäksi Tallinnan konservatoriosta, jossa hätä opetti Heino Eller. Vuosina 1948–1957 Normet toimi Tallinnan musiikkiopiston opettajana ja sitten luennoijana, apulaisprofessorina ja professorina Tallinnan konservatoriossa 1950-luvun puolivälistä 1990-luvulle. Hän luennoi myös Helsingissä, Wienissä, Torontossa ja Pariisin Sorbonnessa.
Normet väitteli tohtoriksi Sibeliuksen sinfonioista Moskovassa 1969. Sen lisäksi hän tutki virolaista taidemusiikkia ja 1900-luvun sävellyksiä sekä osoitti mielenkiintoa itämaiseen musiikkiin.
Normet oli yksi Viron musiikkineuvoston perustajista 1992 ja toimi sen ensimmäisenä puheenjohtajana. Monipuolisesta urastaan hänet palkittiin 1989 Viron neuvostotasavallan kulttuurityöntekijöiden palkinnolla. Vuodesta 1984 kuolemaansa 1995 asti Normet asui Viljandissa, ja vuonna 2004 hänen talonsa seinään kiinnitettiin siellä muistolaatta.
Leo Normet oli naimisissa kirjailija Dagmar Normetin kanssa. Heidän poikansa on teatteri- ja elokuvaohjaaja Ingo Normet.
Banjar (austronesialainen kieli)
Banjar on austronesialainen kieli, jota puhutaan Indonesiassa Borneon saaren eteläosassa. Sitä puhuu vuoden 2000 väestönlaskennan mukaan äidinkielenään 3,5 miljoonaa ihmistä. Banjar on Etelä-Kalimantanin provinssin lingua franca ja sen käyttö on yleistymässä myös Keski- ja Itä-Kalimantanissa.
Banjar luokitellaan malaijilaisten kielten alaryhmään ja se on läheistä sukua malaijin kielelle. ISO 639 -kielitunnusstandardissa se katsotaan osaksi malaijin makrokieltä.
Pyhän Marian kirkko (Gosforth)
Pyhän Marian kirkko () on anglikaaninen kirkko Gosforthin kylässä Cumbriassa, Pohjois-Englannissa. Kirkon vanhimmat osat ovat peräisin 1100-luvulta. Paikka on ollut 700-luvulta lähtien tärkeä kokoontumispaikka
Kirkon sisällä on nelikaarinen arkadi, jonka kaaria kannattelevien pylväiden kapiteelit ovat kahdeksankulmaisia.
Kirkkomaalla on noin neljä metriä korkea risti, joka on peräisin varhaiselta 900-luvulta. Risti on koristeltu skandinaavisesta mytologiasta peräisin olevilla ihmis- ja eläinhahmoilla.
Musi
Musi on austronesialainen kieli, jota puhutaan Indonesiassa Sumatran saaren eteläosassa. Sitä puhuu vuoden 2000 väestönlaskennan mukaan äidinkielenään 3,1 miljoonaa ihmistä.
Kieli on lingua francan asemassa Etelä-Sumatralla, ja alueella asuvat muiden kieliryhmien edustajat opettelevat yleensä jonkin verran musia. Kirjallinen kanssakäyminen tapahtuu tavallisesti indonesiaksi, koska musille ei ole kehitetty kirjakieltä.
Musi luokitellaan malaijilaisten kielten alaryhmään ja se on läheistä sukua malaijin kielelle. ISO 639 -kielitunnusstandardissa musi katsotaan osaksi malaijin makrokieltä.
Ted
Ted on miehen etunimi, englantilainen lyhentymä nimestä Theodor tai Edward. Nimi on 1890-luvulta lähtien yleistynyt myös pohjois­maissa. Ruotsissa Tedin nimipäivä on ollut vuodesta 1986 lähtien 9. marraskuuta, Theodorin päivänä, ja samoin Suomessakin suomen­ruotsalaisen kalenterin mukaan vuodesta 2005. Väestö­rekisteri­keskuksen tietojen mukaan nimi Ted on Suomessa annettu vuoden 2009 loppuun mennessä 276 henkilölle.
Eukalyptoli
Eukalyptoli eli 1,8-sineoli (CHO) on monoterpenoideihin kuuluva orgaaninen yhdiste ja rakenteeltaan rengasrakenteinen eetteri. Yhdistettä voidaan käyttää hajusteena, suuvesissä ja lääketieteessä. Sitä esiintyy useiden kasvien eteerisissä öljyissä, ja sitä valmistetaan pääasiassa eukalyptusöljystä.
Eukalyptolia esiintyy luonnossa useissa kasvien eteerisissä öljyissä. Erityisen paljon sitä on kuumepuun ("Eucalyptus globulus") eteerisissä öljyissä (noin 85%), laakeripuussa ("Laurus nobilis"), kardemummassa ("Elettaria cardamomum") ja salvioissa ("Salvia"). Huoneenlämpötilassa eukalyptoli on väritöntä ja öljymäistä nestettä. Se liukenee vain vähäisessä määrin veteen mutta paremmin orgaanisiin liuottimiin, kuten etanoliin, dietyylieetteriin ja kloroformiin. Yhdisteen tuoksu muistuttaa kamferin tuoksua, ja maultaan se on kitkerähköä ja aiheuttaa suussa viileyden tunnon.
Eukalyptolia valmistetaan pääasiassa eukalyptusöljystä, josta sitä voidaan eristää usealla tavalla. Käytettyjä tapoja ovat muun muassa jakotislaaminen 170–180 °C:n lämpötilassa, eukalyptusöljyn lämmittäminen ja jäähdyttäminen, jolloin eukalyptoli kiteytyy, ja eristäminen komplekseja muodostavien yhdisteiden, kuten resorsinolin, 1-naftolin tai fosforihapon, avulla.
Eukalyptolia voidaan käyttää sen hyvän tuoksun vuoksi hajusteissa. Sillä on myös antibakteerisia ominaisuuksia, minkä vuoksi sitä on useissa suuhygieniatuotteissa, kuten hammastahnoissa ja suuvesissä. Yhdisteellä on myös limaa irrottavia ominaisuuksia, minkä vuoksi sitä voidaan käyttää yskänlääkkeissä.
Pohjoismainen kulttuuripiste
Pohjoismainen kulttuuripiste on koko Pohjolassa toimiva kulttuuriorganisaatio, joka ylläpitää kulttuurikeskusta ja pohjoismaista kirjastoa Helsingin Kaisaniemessä. Pohjoismainen kulttuuripiste hallinnoi Pohjoismaiden neuvoston kolmea kulttuuritukiohjelmaa: Kulttuuri- ja taideohjelmaa, Pohjoismaiden ja Baltian maiden kulttuurialan liikkuvuusohjelmaa sekä NORDBUKia. Organisaatio pyrkii myös profiloimaan pohjoismaista kulttuuriyhteistyötä Pohjolassa ja muualla maailmassa.
Pohjoismainen kulttuuripiste on Pohjoismaiden ministerineuvoston alainen organisaatio.
Kansallinen allergiaohjelma
Kansallinen allergiaohjelma on vuosina 2008-2018 toteutettava kansanterveysohjelma, jonka tarkoituksena on parantaa väestön allegiaterveyttä. Ohjelma on osa Maailman terveysjärjestö WHO:n kroonisten sairauksien torjuntaohjelmaa ("Global Alliance Against Respiratory Diseases", GARD 2007).
Ohjelman käytännön toteutuksesta vastaavat terveydenhuollossa Filha ry ja väestön parissa Allergia- ja astmaliitto, Hengitysliitto ja Iholiitto.
Slovenian perinteinen aluejako
Slovenian perinteinen aluejako perustuu Habsburgien kruununmaihin, joihin kuuluivat Kranjska (, ), Vojvodina Koroška (Kärntenin herttuakunta), Vojvodina Štajerska (Steiermarkin herttuakunta) ja Primorska.
Slovenian perinteiseen aluajakoon kuuluvat seuraavat alueet:
Alueiden nimillä ei ole suomen kieleen vakiintuneita käännöksiä.
Kynsikaktukset
Kynsikaktukset ("Sclerocactus") on pohjoisamerikkalainen kaktuskasvisuku, jonka tieteellinen nimi tulee kreikankielisestä sanasta, joka tarkoittaa kovaa. Se viittaa kovasti kiinni tarttuviin tai pysyviin koukkumaisiin piikkeihin. Sille läheisin sukulainen on suku "Echinomastus".
Kynsikaktukset ovat matalakasvuisia ja enimmäkseen yksivartisia. Varsi on pallomainen tai lieriömäinen, harvoin litteälatvainen, kyhmyinen tai uurteinen ja piikkinen. Areolit eli kääpiöversot ulottuvat laajemmalle kuin piikkien kiinnittymiskohta edellyttäisi, ja niissä on usein mesirauhasia. Keskipiikkejä on yhdestä kuuteen, mutta voivat ne puuttuakin. Väriltään ne ovat vaihtelevia, ja yksi tai useampi niistä on koukkumainen; pituutta voi olla jopa yhdeksän cm. Säteittäispiikkejä on 2-11 ja ne ovat tavallisesti harmaita tai valkoisia, jopa kuusi cm pitkiä. Kukat kehittyvät varren kärkeen ja ovat avoinna päivällä. Kehän muoto vaihtelee lyhyen suppilomaisesta kellomaiseen ja kukkapohjus on lisäkkeetön. Hedelmä on munan muotoinen, lieriömäinen, nuijamainen tai tynnyrimäinen, tavallisesti suomuinen, mehevä ja avautumaton tai myöhemmin kuiva ja avautuva; kehälehtien jäänteet säilyvät. Siemenet ovat leveän soikeita, ruskeita tai mustanruskeita, toisinaan kiiltäviä, joskus kiilamaisia.
Kynsikaktusten luontainen kasvuseutu on Yhdysvaltojen lounaisosa ja Pohjois-Meksiko. Monilla lajeilla on hyvin rajallinen kasvualue ja useimmat populaatiot ovat kärsineet laittomasta keräilystä.
Kynsikaktuslajeja on 14:
Graham Rahal
Graham Rahal (s. 4. tammikuuta 1989 Columbus, Ohio) on yhdysvaltalainen kilpa-autoilija. Kaudella 2014 Rahal ajaa IndyCar Series -sarjassa Rahal Letterman Lanigan Racing -tallissa.
Rahalin isä ja edellämainitun tallin omistaja Bobby Rahal on entinen kilpa-autoilija. Nykyään hän omistaa tallin yhdessä talk show -juontaja David Lettermanin ja liikemies Mike Laniganin kanssa.
Vuonna 2011 Rahal voitti Daytonan 24 tunnin ajon yhdessä Scott Pruettin, Memo Rojasin ja Joey Handin kanssa. Seuraavana vuonna hän ajoi kaksi osakilpailua V8 Supercars -sarjassa Australiassa. Kaudella 2005–2006 Rahal kilpaili sittemmin kuopatussa maiden välisessä A1 Grand Prix -sarjassa edustaen perheensä sukujuurien myötä Libanonia.
The History of Middle-earth
The History of Middle-earth on Christopher Tolkienin toimittama 12-osainen kirjasarja, johon hän on koonnut isänsä J. R. R. Tolkienin kirjoituksia. Vuosina 1983–1996 ilmestynyt sarja esittelee, kuinka Tolkienin fantasiamaailma kehittyi 1910–1920-lukujen ensimmäisistä tarinoista "Tarun sormusten herrasta" luonnoksiin ja aina viime vuosina ennen kuolemaa kirjoitettuihin esseisiin ja muistiinpanoihin. "The History of Middle-earthiä" ei ole julkaistu suomeksi.
Isänsä kuoltua vuonna 1973 Christopher Tolkien toimitti tämän jälkeenjääneistä kirjoituksista ensin "Silmarillionin" (1977), jossa hän kokosi erilaisista, eri aikoina kirjoitetuista ja osin keskenään ristiriitaisista teksteistä yhtenäisen narratiivin – Tolkien oli kehitellyt "Silmarillionia" yli 50 vuoden ajan saamatta sitä koskaan aivan valmiiseen ja tyydyttävään muotoon. "Silmarillionin" jälkeen ilmestyi "Keskeneräisten tarujen kirja" (1980), "The History of Middle-earth" -sarjan edeltäjä, jossa julkaistuissa kirjoituksissa ei enää haettu yhtenäistä kerrontaa ja Christopher Tolkien sisällytti teokseen runsaasti toimituksellisia huomautuksia tekstihistoriasta.
"The History of Middle-earthistä" suunniteltiin alun perin neliosaista, mutta se laajeni lopulta 12-osaiseksi. Sarja on myynyt niin hyvin, että siitä on otettu useita painoksia.
"The History of Middle-earth" ei sisällä juuri lainkaan "Hobittiin" liittyvää materiaalia. Siitä on ilmestynyt John D. Rateliffin toimittama kaksiosainen "The History of The Hobbit" (2007).Sarjan osat 6–8 sekä 9. osan alku muodostavat "Tarun sormusten herrasta" kirjoitushistoriaa käsittelevän kokonaisuuden "The History of The Lord of the Rings".
Vuonna 2002 julkaistiin erillinen hakemisto-osa "The History of Middle-earth: Index", johon on koottu kaikkien sarjan osien hakemistot.
Ken Holland
Kenneth Mark "Ken" Holland (s. 10. marraskuuta 1955 Vernon, Brittiläinen Kolumbia) on kanadalainen entinen jääkiekkoilija ja nykyinen Detroit Red Wingsin toimitusjohtaja.
Holland on toiminut GM:n virassa Red Wingsin organisaatiossa vuodesta 1997 lähtien. Hän on yksi alansa arvostetuimmista ammattilaisista, ja Hollandin aikana Detroit on voittanut kolme Stanley Cupia. Lisäksi hän toimi neljännen voiton aikana apulais-GM:n virassa.
Omalla peliurallaan Holland pelasi neljä NHL-ottelua Red Wingsin sekä Hartford Whalersin paidassa. Hänen pelipaikkansa oli maalivahti.
Pohjois-Korean nälänhätä
Pohjois-Korean nälänhätä oli Korean demokraattista kansantasavaltaa koetellut ruokapula, joka tapahtui samaan aikaan maassa käynnissä olleen energiakriisin kanssa vuosina 1994–1998.
Nälänhätä oli seurausta monesta tekijästä, joista esimerkkinä voidaan mainita huono valtiontalouden hoito, Neuvostoliiton tuen lakkaaminen valtion romahtaessa, sekä luonnonkatastrofit. Useat maata koetelleet tulvat pahensivat tilannetta, mutta eivät olleet sen pohjimmainen syy. Pohjois-Korean suljettu Juche-järjestelmä osoittautui kriisin aikana liian joustamattomaksi. Arviot kuolonuhreista vaihtelevat voimakkaasti, ja 240 000-3,5 miljoonan pohjoiskorealaisen arvioidaan kuolleen nälänhätään, huippuvuoden ollessa 1997.
Jamaikankreoli
Jamaikankreoli eli patois on Jamaikalla puhuttu kreolikieli, jota puhuu äidinkielenään noin kolme miljoonaa ihmistä. Kieli perustuu englantiin ja siinä on kielellisiä aineksia akanista ja Länsi-Afrikan bantukielistä.
Varsinainen kreolikieli ja Jamaikan murteella puhuttu englannin puhekieli välimuotoineen muodostavat murrejatkumon. Suurin osa kreolin puhujista pitää kieltään englannin murteena.
Jamaikankreolin puhujat ymmärtävät vaikeuksitta Panamassa ja Costa Ricassa puhuttuja kreolimuotoja. Myös belizenkreoli eli kriol on läheistä sukua jamaikankreolille.
Edolaiset kielet
Edolaiset kielet on nigeriläis-kongolaisen kielikunnan benuenkongolaiseen haaraan kuuluva kieliryhmä. Siihen kuuluu noin 30 kieltä, joita puhutaan pääasiassa Nigerian eteläosassa. Puhutuimpia edolaisia kieliä ovat bini, urhobo, isoko, esan ja yekhee.
Urhobo
Urhobo on Nigerian eteläosassa puhuttu nigeriläis-kongolainen kieli. Sitä puhui vuonna 1993 äidinkielenään ihmistä. Urhobo kuuluu edolaisten kielten ryhmään ja on läheistä sukua muun muassa isokon, eruwan ja okpen kielille.
Isoko
Isoko on Nigerian eteläosassa puhuttu nigeriläis-kongolainen kieli. Sitä puhui vuonna 2001 äidinkielenään ihmistä. Isoko kuuluu edolaisten kielten ryhmään ja on läheistä sukua muun muassa urhobon, eruwan ja okpen kielille.
Esan
Esan eli ishan on Nigerian eteläosassa puhuttu nigeriläis-kongolainen kieli. Sitä puhui vuonna 1994 äidinkielenään ihmistä. Esan kuuluu edolaisten kielten ryhmään ja on läheistä sukua muun muassa binin ja emai-iuleha-oran kielille.
Yekhee
Yekhee eli etsako on Nigerian eteläosassa puhuttu nigeriläis-kongolainen kieli. Sitä puhui vuonna 1995 äidinkielenään ihmistä. Yekhee kuuluu edolaisten kielten ryhmään ja on läheistä sukua muun muassa unemen ja ghotuon kielille.
Euroopan Formula 3 -kausi 2015
Euroopan Formula 3 -kausi 2015 oli sarjan kolmas kausi nykyiselle Euroopan Formula 3 mestaruussarjalle. Kausi alkoi 11. huhtikuuta Englannin Silverstonessa ja päättyi 18. lokakuuta Saksan Hockenheimringillä.
Sarjan mestaruuden voitti ruotsalainen Felix Rosenqvist. Toiseksi tuli italialainen Antonio Giovinazzi ja kolmanneksi brittiläinen Jake Dennis.
Uudet kuljettajatTallia vaihtaneet kuljettajatPoistuneet kuljettajat
Bergsjön kirkko
Bergsjön kirkko () on Ruotsissa Nordanstigin kunnassa sijaitseva kirkkorakennus. Se on rakennettu vuosina 1843-1844. Kuorin seinää koristavat taiteilija Albert Blombergssonin vuosina 1845-1856 tekemät maalaukset. Tämä kirkko korvasi vuonna 1842 palaneen vuosina 1795-1787 rakennetun kirkon. Aikaisemmasta keskiaikaisesta kirkosta on jäljellä tornin alaosa.